作者：吴文英
词牌/韵律：永遇乐

paragraphs: 阁雪云低，卷沙风急，惊雁失序。
户掩寒宵，屏闲冷梦，灯飐唇似语。
堪怜窗景，都闲刺绣，但续旧愁一缕。
邻歌散，罗襟印粉，袖湿茜桃红露。
西湖旧日，留连清夜，爱酒几将花误。
遣袜尘销，题裙墨黯，天远吹笙路。
吴台直下，缃梅无限，未放野桥香度。
重谋醉，揉香弄影，水清浅处。